open-index/open-wikipedia-markdown huggingface dataset:
NHL-kausi 1969–1970

**NHL-kausi 1969–1970** oli National Hockey Leaguen historian 53. kausi. Sen aikana 12 NHL-joukkuetta pelasi kukin 76 runkosarjaottelua.  Stanley Cupin voitti Boston Bruins, joka kukisti finaalisarjassa St. Louis Bluesin otteluvoitoin 4–0. Kyseessä oli Bruinsin historian neljäs Stanley Cup -mestaruus. Finaalisarjan ratkaisu tapahtui 10. toukokuuta 1970 pelatussa neljännessä ottelussa jatkoajan 40. sekunnilla, kun Bruinsin puolustaja Bobby Orr ohjasi hänelle maalin takaa syötetyn kiekon maaliin. Tässä yhteydessä koukatuksi joutunut Orr lensi samalla ilmassa kädet levällään, ja jäälle laskeutumisen jälkeen hänen joukkueensa muut jäsenet kasaantuivat hänen päälleen. Valokuvasta, jonka *[[The Boston Herald|Boston Record Americanin]]* kuvaaja Ray Lussier otti Orrin ilmalennosta, tuli jääkiekkohistorian tunnetuimpia.

Samalla kaudella Bobby Orr voitti runkosarjan pistepörssin. Hän teki pelaamissaan 76 ottelussa 120 tehopistettä, joista 33 oli maaleja ja 87 syöttöpisteitä. Näin Orrista tuli ensimmäinen NHL:n pistepörssin voittanut puolustaja. Art Ross Trophyn ohella hänelle myönnettiin Hart Memorial Trophy, Norris-palkinto sekä pudotuspelien arvokkaimmalle pelaajalle annettava Conn Smythe Trophy. Orr on jääkiekkohistorian ainoa pelaaja, joka on pystynyt voittamaan kaikki neljä edellä mainittua palkintoa samalla kaudella. Lisäksi Orr oli plus/miinus-tilaston ykkönen. *[[Sports Illustrated]]* -lehti valitsi hänet saavutustensa perusteella vuoden 1970 urheilijaksi.

Kaudella 1969–1970 Vezina Trophyn sai Chicago Black Hawksin maalilla torjunut Tony Esposito, jolle myönnettiin myös Calder Memorial Trophy. Pudotuspelien pistepörssin ykkönen oli Boston Bruinsin keskushyökkääjä Phil Esposito, joka teki 14 ottelussa kaikkiaan 27 tehopistettä, joista 13 oli maaleja ja 14 syöttöpisteitä. 

## Runkosarja

*Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.* 

### Runkosarjan pistepörssi

*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## Pudotuspelit

### Pudotuspelien pistepörssi
*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## NHL-palkinnot

### Tähdistökentälliset

## Lähteet
Gaetano De Cicco

**Gaetano De Cicco** (17. toukokuuta 1880 Napoli – 14. marraskuuta 1962) oli italialainen roomalaiskatolinen piispa. Hänet vihittiin papiksi 19. maaliskuuta 1904 ja nimitettiin Sessa Auruncan hiippakunnan johtoon 30. tammikuuta 1939. Piispaksi vihkiminen seurasi 16. huhtikuuta. De Cicco oli mukana konsekroimassa Aurelio Marenaa. Hän jäi eläkkeelle 22. maaliskuuta 1962, jolloin hän sai nimityksen Aezanin titulaaripiispaksi.

## Lähteet
Jouni Törrönen

**Jouni Törrönen** (s. 4. tammikuuta 1963)   on suomalainen pikajuoksija, joka sijoittui pronssille nuorten alle 20-vuotiaiden Euroopan mestaruuskilpailuissa 1981   4x100 metrin pikaviestissä. Hän edusti Joensuun Katajaa. Hänen ennätyksensä  100 metrillä on 10,8 käsiajanotolla ja 11,08 sähköisesti.

## Lähteet
*
Ilari Jauro

**Seppo Ilari Jauro** (s. 23. elokuuta 1962) on suomalainen pikajuoksija, joka saavutti viestipronssia 4&nbsp;×&nbsp;100 metrillä alle 20-vuotiaiden Euroopan-mestaruuskilpailuissa 1981. Hänen ennätyksensä 100 metrillä on 10,94 sekuntia. Hänen valmentajana toimi Olavi Vuorinen ja hän edusti Hämeenlinnan Tarmoa.

## Lähteet
*
Mariano Ricciardi

**Mariano Ricciardi** (10. heinäkuuta 1814 Napoli – 23. elokuuta 1876 Sorrento) oli italialainen roomalaiskatolinen arkkipiispa. Hänet vihittiin papiksi 23. syyskuuta 1837 ja valittiin Reggio Calabrian arkkihiippakunnan johtoon 3. huhtikuuta 1855. Valinta vahvistettiin 28. syyskuuta, ja piispaksi vihkiminen seurasi 7. lokakuuta. Pääkonsekraattorina toimi Antonio Maria Cagiano de Azevedo.

24. marraskuuta 1871 Ricciardi sai nimityksen Sorrenton arkkipiispaksi, jona hän toimi, kunnes kuoli 62-vuotiaana virassa. Hän osallistui Vatikaanin toiseen kirkolliskokoukseen.

## Lähteet
Galeazzo Florimonte

**Galeazzo Florimonte** (27. huhtikuuta 1478 Sessa Aurunca – 1567) oli italialainen roomalaiskatolinen piispa. Hänet nimitettiin Aquinon hiippakunnan johtoon 4. toukokuuta 1543 ja sitten Sessa Auruncan piispaksi 22. lokakuuta 1552. Hän erosi tehtävistään Sessa Auruncan hiippakunnan johdossa mahdollisesti vuonna 1565.

## Lähteet
Kahteen rakastunut (vuoden 1955 elokuva)

**Kahteen rakastunut** () on H. C. Potterin ohjaama yhdysvaltalainen musikaalikomediaelokuva vuodelta 1955. Sen pääosia näyttelevät Betty Grable, Jack Lemmon, Gower Champion ja Marge Champion. *Kahteen rakastunut* on kuvattu Technicolor- ja CinemaScope-menetelmillä.

*Kahteen rakastunut* perustuu W. Somerset Maughamin kirjoittamaan näytelmään *Too Many Husbands*, josta Edward Hope ja Leonard Stern laativat käsikirjoituksen. 20th Century Fox -studio tuotti elokuvan.

*Kahteen rakastunut* sai kotimaan ensi-iltansa New Yorkissa 24. helmikuuta vuonna 1955. Suomen ensi-illan elokuva sai 15. heinäkuuta vuonna 1955.

*Kahteen rakastunut* on uudelleenfilmatisointi elokuvasta *[[Liian monta isäntää]]* (*Too Many Husbands*, 1940), jonka pääosissa ovat Jean Arthur ja Fred MacMurray.

*Kahteen rakastunut* oli Betty Grablen viimeinen musikaalielokuva ja toiseksi viimeinen elokuva. Jack Lemmonille se oli ensimmäinen musikaalielokuva ja värielokuva. Elokuvan tanssinumeroiden koreografioina toimivat Betty Grable ja Jack Cole.

*Kahteen rakastunut* julkaistiin DVD:lle 1. helmikuuta vuonna 2011.

## Rooleissa

## Lauluja
* "How Come You Do Me Like You Do?" (Betty Grable)
* "Down Boy" (Betty Grable, Gower Champion ja Jack Lemmon)
* "I've Got A Crush On You" (Betty Grable ja Jack Lemmon; lopussa myös Marge Champion ja Gower Champion)
* "Someone to Watch Over Me" (Marge Champion ja Gower Champion alussa; myöhemmin vain Marge Champion)
* "Just One of Those Things" (Betty Grable, Marge Champion ja Gower Champion)
* "Which One" (Marge Champion)
* "I've Been Kissed Before" (Betty Grable)

## Lähteet

## Aiheesta muualla
* 
* 
*
Aurelio Marena

**Aurelio Marena** (25. elokuuta 1893 Napoli – 24. maaliskuuta 1983) oli italialainen roomalaiskatolinen piispa. Hänet vihittiin papiksi Napolin arkkihiippakuntaan 25. elokuuta 1917, ja 25. elokuuta 1946 hänet nimitettiin Napolin vihkipiispaksi ja Lampsacuksen titulaaripiispaksi 25. elokuuta 1946. Piispaksi konsekroinnin suoritti 27. lokakuuta Alessio Ascalesi, jota avustivat Gaetano De Cicco ja Giuseppe De Nicola.

16. maaliskuuta 1950 Marena sai nimityksen Ruvo e Bitonton piispaksi, jona hän toimi, kunnes jäi eläkkeelle 21. maaliskuuta 1978. Hän osallistui Vatikaanin toiseen kirkolliskokoukseen.

## Lähteet
Luigi Maria Macedonio

**Luigi Maria Macedonio** (24. marraskuuta 1682 Napoli – 9. joulukuuta 1727) oli italialainen roomalaiskatolinen piispa. Hänet vihittiin lasaristien papiksi 30. toukokuuta 1706 ja nimitettiin Sessa Auruncan hiippakunnan johtoon 8. kesäkuuta 1718. Piispaksi vihkiminen seurasi 12. kesäkuuta. Pääkonsekraattorina toimi tuleva paavi Innocentius XIII. Macedonio kuoli 45-vuotiaana virassa.

## Lähteet
Liikerata

**Liikerata** on reitti, jota pitkin liikkuva kohde kulkee tilan läpi ajan funktiona. Kohde voi olla esimerkiksi luoti, pallo, satelliitti tai taivaankappale. Liikerataan vaikuttavia tekijöitä ovat esimerkiksi lähtönopeus, kappaleen massa, painovoima ja ilmanvastus.
Lentävien kappaleiden liikeratoja tutkivaa tieteenalaa kutsutaan ballistiikaksi.

## Katso myös
*Heittoliike
Maailman kauppajärjestön huippukokouksen vastaiset mielenosoitukset Seattlessa 1999

**[[Maailman kauppajärjestö]]n (WTO) vuoden 1999 huippukokous [[Seattle]]ssa** aiheutti laajoja, kymmeniä tuhansia ihmisiä käsittäneitä **mielenosoituksia**. Valtaosa mielenosoituksista keskittyi tiistaille 30. marraskuuta, josta aktivistit käyttivät nimitystä "**N30**" (**N**ovember **30**). Lisäksi media käytti mielenosoituksista nimiä **Battle of Seattle** ja **Battle in Seattle**.

Seattlen mielenilmaukset käsittivät useita pieniä mielenosoituksia, joilla ei ollut yhtenäistä vaatimusta: mielenilmauksia järjestivät niin ammattiliitot, erilaiset ympäristö- ja hikipaja-aktivistit, uskonnolliset ryhmät kuin anarkistitkin. Osa mielenosoituksista oli perinteisiä protestimarsseja, kun taas osa mielenosoittajista organisoitui suoraa toimintaa varten Direct Action Network (DAN) -nimisen löyhän yhteisön kautta.

DAN onnistui estämään useita huippukokouksen tapahtumia tukkimalla ajoteitä ja kokousrakennus Washington State Convention Centerin ulko-ovia. Samalla osa mielenosoittajista vahingoitti keskustassa sijanneiden yritysten omaisuutta. Huippukokouksen turvajärjestelyistä vastannut Seattlen poliisilaitos oli pahasti alakynnessä suurta ja aiempaa paremmin organisoitua aktivistijoukkoa vastaan, minkä takia ensin Seattleen ja myöhemmin koko osavaltioon julistettiin hätätila. Poliisi yritti poistaa mielenosoittajia huippukokousalueelta käyttämällä muun muassa pippurisumutteita, kyynelkaasua, tainnutuskranaatteja ja kumiluoteja. Noin 600 mielenosoittajaa pidätettiin, minkä lisäksi tuhansia mielenilmauksiin osallistuneita ihmisiä loukkaantui. Poliisin heikko valmistautuminen ja mielenosoittajien kohtelu saivat osakseen paljon kritiikkiä.

## Seuraukset
Valtaosa mielenosoittajien pidätyksistä oli summittaisia, minkä seurauksena liittovaltion tuomioistuin katsoi vuonna 2007 Seattlen kaupungin rikkoneen mielenosoittajien perustuslain neljännessä lisäyksessä taattuja oikeuksia. Seattle oli jo vuonna 2004 sopinut maksavansa 250 000 dollaria 157 henkilölle, jotka pidätettiin niin kutsutun ei protesteja -alueen ulkopuolella.

Seattlen mielenosoituksia pidetään yhtenä anti-globalisaatioliikkeen merkittävimmistä tapahtumista. Seattlen poliisilaitoksen johtaja Norm Stamper erosi mielenilmauksista nousseen kohun jälkeen.

Useat aktivistit syyttivät mediaa mielenosoitusten syiden peittelemisestä, minkä seurauksena aktivistit avasivat oman, yhä käytössä olevan Independent Media Center (Indymedia) -nimisen uutispalvelun. Nykyisin Indymedia tuottaa uutisia 15 eri kielellä.

## Katso myös
* *[[Battle in Seattle]]*, Seattlen mielenosoituksista kertova elokuva

## Lähteet

## Aiheesta muualla
Heilurihyppy

**Heilurihyppy** (*engl. pendulum*, heiluri; *lat. pendulous*, riippuva) on eräänlainen benji-hypyn variantti. Siinä hypätään sillalta tai vastaavalta rakennelmalta alas staattisen köyden varaan. Köyden joustamattomuuden vuoksi sen toinen pää on kiinnitetty kokovartalovaljailla hyppääjään, toisen ollessa horisontaalisesti likipitäen samalla tasolla hyppääjän kanssa, mutta vertikaalisesti sivussa. (Silta-esimerkissä sillan alitse sen toisella puolen.) Vapaata pudotusta seuraa mekaniikan peruslakien mukaisesti liikeradan kaartuminen aluksi kohti suoraan kiinnityskohdan alla olevaa pistettä. Hyppy muistuttaa näin ollen jättimäistä keinua tai liaanissa matkaavaa apinaa. Benji-hypyn tapaan myös heilurihyppy tulisi suorittaa ainoastaan tarkoitukseen valmistetuilla tuotteilla ja ammattilaisten valvonnassa.
## Lähteet
Tomb Raider: The Last Revelation

**Tomb Raider: The Last Revelation** on Core Designin kehittämä ja Eidos Interactiven julkaisema toimintaseikkailupeli. Peli julkaistiin vuonna 1999 PlayStationille ja Microsoft Windowsille sekä seuraavana vuonna Sega Dreamcastille ja Macintoshille. Peli kuuluu *[[Tomb Raider (pelisarja)|Tomb Raider]]* -pelisarjaan.

Lara Croftin ääninäyttelijäksi vaihtui *The Last Revelationin* myötä Jonell Elliott, joka korvasi kahdessa aiemmassa pelissä ääninäytelleen Judith Gibbinsin.

## Juoni

Teini-ikäinen Lara Croft on matkalla entisen oppi-isänsä Werner Von Croyn kanssa. Kaksikko etsii mystistä Iristä ja matkustaa kambodžalaiseen Angkor Watin temppeliin. Matka saa yllättävän käänteen, kun Werner joutuu onnettomuuteen ja Lara hylkää hänet pelastaakseen oman henkensä.

Vuonna 1999 Lara löytää Egyptistä muinaisen haudan, jossa egyptiläinen jumala Seth on ollut vangittuna. Vahingossa Lara vapauttaa Sethin ja joutuu taistelemaan aikaa vastaan palauttaakseen jumalan lepopaikkaansa ja estääkseen maailmanlopun. Valitettavasti Sethin riivaamasta Von Croysta tulee Laran uusi kilpailija ja hän vaikeuttaa Laran asioita huomattavasti. Lyödäkseen Sethin Lara joutuu matkustamaan ympäri Egyptiä ja keräämään Horuksen haarniskan osia. Matkan aikana Lara käy Aleksandriassa Faroksella, Isiksen ja Poseidonin temppeleissä sekä Kleopatran palatseissa.

Horuksen temppelissä Lara yhdistää haarniskan osat Horuksen amuletin kanssa, mutta ennen kuin Lara ehtii kutsua Horuksen, Seth tuhoaa haarniskan ja iskee amuletin veteen. Lara saa amuletin takaisin, pakenee temppelistä ja sulkee sisäänkäynnin amuletilla. Hän jättää amuletin temppeliin, jotta Seth pysyisi vangittuna ikuisesti. Vahingoittuneena ja uupuneena Lara kohtaa sisäänkäynnillä Von Croyn, jonka Lara pelkää olevan vieläkin vihollinen. Hän haluaa pelastaa Laran sortuvasta temppelistä, mutta Lara irrottaa otteensa Von Croyn kädestä ja putoaa pimeyteen.

## Aiheesta muualla
* 
*
Tomb Raider Chronicles

**Tomb Raider Chronicles** on Core Designin kehittämä ja Eidos Interactiven julkaisema toimintaseikkailupeli. Peli julkaistiin vuonna  PlayStationille, Microsoft Windowsille ja Sega Dreamcastille. Peli kuuluu *[[Tomb Raider (pelisarja)|Tomb Raider]]* -pelisarjaan.

## Juoni

Horuksen temppeli on sortunut (pelissä *[[Tomb Raider: The Last Revelation]]*) ja Lara Croftin odotetaan kuolleen, mutta Werner von Croy on aloittanut kaivaukset raunioilla, toivoen Laran olevan elossa. Laran ystävät Winston Smith, Patrick Dunstan ja Charles Kane ovat kokoontuneet Croftin kartanolle muistelemaan Laran menneitä seikkailuja.

Ensimmäisessä kroniikassa Lara on Roomassa etsimässä tarunomaista Viisasten kiveä ja kohtaa Pierre DuPontin sekä Larson Conwayn.

Toisessa kroniikassa Lara etsii maineikasta Pyhän Longinuksen keihästä. Hän kohtaa mafiajohtaja Mikhailovin, joka etsii keihästä sukellusveneen avulla. Lara soluttautuu sukellusveneeseen ja löytää keihään merenpohjasta, mutta joutuu Mikhailovin miesten vangitsemaksi. Lara varoittaa keihään vaaroista, mutta Mikhailov ei piittaa ja tuhoaa vahingossa koko sukellusveneen. Lara pakenee ja jättää keihään merenpohjaan.

Kolmannessa kroniikassa teini-ikäinen Lara kuulee Winstonin ja Dunstanin keskustelun paranormaaleista ilmiöistä irlantilaisella Black Islen saarella. Hän salamatkustaa Dunstanin veneessä saarelle ja kohtaa outoja asioita, kuten hirtetyn miehen ja demoni Verdiletin.

Neljännessä kroniikassa Lara tunkeutuu Werner von Croyn huipputekniikkaiseen kompleksiin ja varastaa mystisen Iriksen.

Pelin lopussa Horuksen temppelin raunioiden kaivauksista löytyy Laran reppu. Von Croy toteaa, että ”*hän on löytynyt*”.

## Lähteet

## Aiheesta muualla
* 
*
Srđan Mrvaljević

**Srđan Mrvaljević** (, s. 16. toukokuuta 1984 Belgrad, Serbia) on montenegrolainen judoka. Hän on pituudeltaan 186 cm.

Mrvaljević saavutti alle 20-vuotiaiden EM-kilpailujen 73&nbsp;kg:n painoluokassa pronssia Rotterdamissa 2002 ja kultaa Sarajevossa 2003. Alle 23-vuotiaiden EM-kilpailuissa hän sai hopeaa 81&nbsp;kg:n sarjassa Moskovassa 2006. Pekingin olympialaisissa 2008 hän sijoittui samassa painoluokassa yhdeksänneksi ja Rotterdamin MM-kilpailuissa 2009 viidenneksi. Pariisin MM-kilpailuissa 2011 hän sai 81&nbsp;kg:n sarjassa hopeaa. Vuonna 2013 hän oli samassa painoluokassa seitsemäs Budapestin EM-kilpailuissa ja voitti kultaa Välimeren kisoissa.

Mrvaljević on saavuttanut maailmancup- ja Continental Open -kilpailuissa kolme turnausvoittoa ja kuusi kolmostilaa. Hän on voittanut Balkanin-mestaruuden 73&nbsp;kg:n sarjassa 2003 ja 81-kiloisissa 2010.

## Lähteet
James Cantion

**James Cantion** oli brittiläinen rugbypelaaja, joka edusti London Irishiä. Hän kilpaili vuoden 1900 kesäolympialaisissa ja kuului siellä hopeaa saaneeseen Moseley Wanderers -joukkueeseen.

## Lähteet
Abdi

**Abdi** on muun muassa seuraavien henkilöiden nimi:

* Abdi Sheik Abdi (s. 1942), somalialainen kirjailija
* Akbar Abdi (s. 1960), iranilainen näyttelijä
* Almen Abdi (s. 1986), sveitsiläinen jalkapalloilija
* Bahador Abdi (s. 1984), iranilainen jalkapalloilija
* Barkhad Abdi (s. 1985), somalialais-yhdysvaltalainen näyttelijä
* Bashir Abdi (s. 1989), somalialais-belgialainen kestävyysjuoksija
* Hawa Abdi (1947–2020), somalialainen ihmisoikeusaktivisti ja gynekologi
* Honar Abdi (s. 1995), kongolais-suomalainen jalkapalloilija
* Liban Abdi (s. 1988), somalialainen jalkapalloilija
* Mazlum Abdi (s. n. 1967), Syyrian demokraattisien joukkojen (SDF) komentaja
* Muse Bihi Abdi (s. 1948), Somalimaan presidentti
* Youcef Abdi (s. 1977), australialainen yleisurheilija.

Abdi on ollut myös muun muassa seuraavien henkilöiden etunimi:

* Abdi Behravanfar (s. 1975), iranilainen muusikko
* Abdi Bile (s. 1962), somalialainen keskimatkojen juoksija
* Abdi İpekçi (1929–1979), turkkilainen journalisti ja ihmisoikeusaktivisti
* Abdi Kusow, yhdysvaltalainen sosiologian ja antropologian professori
* Mohamed Abdi Mohamed (s. 1954), somalialainen poliitikko
* Abdi Farah Shirdon Saaid (s. 1958), somalialainen liikemies ja poliitikko
* Abdi Toptani (1864–1942), albanialainen poliitikko
* Abdi Wali Muse (s. 1990), somalialainen merirosvo.
Staattinen

**Staattinen** voi tarkoittaa seuraavia asioita:
* Staattinen, (fysiikkaan liittyvä termi) muuttumaton, (paikallaan) pysyvä / tasapainossa oleva
* SRAM eli staattinen RAM-muisti, muistityyppi
* Staattinen analyysi, tietokoneohjelmien analysointia niitä suorittamatta
* Staattinen köysi, laskeutumis- / työköysi ilman jousto-ominaisuutta. Vastakohtana dynaaminen kiipeilyköysi
* Staattinen paine, ilmakehän paine
* Staattinen suoja, oikeustermi
* Staattinen sähkö eli hankaussähkö
* Tohtori Staattinen, sarjakuvahahmo
Clement Deykin

**Clement Pemberton Deykin** (1. lokakuuta 1877 Lapley, Staffordshire, Yhdistynyt kuningaskunta – 14. maaliskuuta 1969 Victoria, Brittiläinen Kolumbia, Kanada) oli brittiläinen rugbypelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen Moseley Wanderers -joukkueeseen.

## Lähteet
Herbert Nicol

**Herbert Saint John Nicol** (12. huhtikuuta 1873 Birmingham, Länsi-Midlands, Yhdistynyt kuningaskunta – 10. helmikuuta 1950 North Vancouver, Brittiläinen Kolumbia, Kanada) oli brittiläinen rugbypelaaja, joka pelasi Old Edwardians Rugby Football Clubille. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.

## Lähteet
Georg Wenderoth

**Georg Wenderoth** oli saksalainen rugbypelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen SC 1880 Frankfurt -joukkueeseen.

## Lähteet
Chase Hunter

**Chase Hunter** on yhdysvaltalainen homopornonäyttelijä. Hän syntyi Keskilännessä, oli aktiivinen vuosina 1993–2006 ja esiintyi top-rooleissa. Hän on 183-senttinen. Hunter voitti vuonna 2003 Grabby-palkinnon kategoriassa *Best Duo Sex Scene* elokuvasta *Drenched 2: Soaked to the Bone* (Falcon Studios). Vuonna 2007 hänet otettiin GayVN-palkintojen Hall of Fameen.

## Lähteet
Shannon (täsmennyssivu)

**Shannon** voi tarkoittaa seuraavia:

* Shannon, joki Irlannissa
* Shannon, kaupunki Irlannissa
* Shannon, saari Grönlannin koillisrannikolla
* Shannon, englantilainen sekä naisten että miesten etunimi
* Shannon, seuraavien henkilöiden sukunimi:
** Claude Shannon (1916–2001), yhdysvaltalainen matemaatikko, "informaatioteorian isä"
** Del Shannon (1934–1990), oik. *Charles Weedon Westover*, yhdysvaltalainen rockmuusikko
** Michael Shannon (s. 1974), yhdysvaltalainen näyttelijä
** Molly Shannon (s. 1964), yhdysvaltalainen näyttelijä ja koomikko
** Ryan Shannon (s. 1983), yhdysvaltalainen jääkiekkoilija
** Scott Shannon (s. 1947), yhdysvaltalainen radiotoimittaja
** Tom Shannon (s. 1958), yhdysvaltalainen diplomaatti ja vt. ulkoministeri
** Tommy Shannon (s. 1946), yhdysvaltalainen basisti
* Shannon, Formula 1 -talli
* Shannonin–Wienerin indeksi, biodiversiteetti-indeksi
;Britannian kuninkaallinen laivasto
* HMS Shannon (1757), Coventry-luokan 28-tykkinen kuudennen luokan alus
* HMS Shannon (1796), 32-tykkinen viidennen luokan alus
* HMS Shannon (1803), 36-tykkinen viidennen luokan alus
* HMS Shannon (1806), Leda-luokan 38-tykkinen viidennen luokan alus
* HMS Shannon (1814), 10-tykkinen kuunari
* HMS Shannon (1832), 2-tykkinen kuunari
* HMS Shannon (1855), Liffey-luokan potkurifregatti
* HMS Shannon (1875), panssariristeilijä
* HMS Shannon (1906), Minotaur-luokan panssariristeilijä
F 1 (Cubesat)

**F-1** on vietnamilainen Cubesat-satelliitti, joka laukaistiin avaruuteen 21. heinäkuuta 2012 japanilaisella H-2-kantoraketilla. Se on opetukseen tarkoitettua 1U-kokoinen (1 kg painoinen) Cubesat, jonka kehittivät FSpace laboratory, FPT Technology Research Institute ja FPT yliopisto, jotka toimivat Hanoissa.

Satelliitissa on kamera ja magnetometri ja useita satelliitin lämpötilaa mittaavia sensoreita. Satelliitin asennonsäätö on passiivinen perustuen magneettitankoihin.

Satelliitin kehitysprojekti alkoi vuoden 2008 lopussa. Satelliitin piti olla valmis vuonna 2011. Se piti laukaista uudella Neptune-raketilla, joka ei kuitenkaan ole valmistunut. Siksi se kuljetettiin ISS-avaruusasemalle japanilaisella H-2-raketilla, josta JAXAn astronautit lähettivät sen kiertoradalle. Satelliitin tavoite on toimia kolme kuukautta. 

## Katso myös
* CubeSat

## Lähteet
* Gunther's Space Pagen F 1-sivu
Luettelo televisiosarjan Teinidracula jaksoista

Tämä artikkeli sisältää luettelon televisiosarjan *[[Teinidracula]]* jaksoista.

## Tuotantokaudet

## Jaksoluettelo
### 1. tuotantokausi: 2006

### 2. tuotantokausi: 2007-2008

### 3. tuotantokausi: 2011
Dolly-sisarukset

**Dolly-sisarukset** () on Irving Cummingsin ohjaama yhdysvaltalainen elämäkertaelokuva Dolly Sisters -kaksosista. Musikaalidraama sai ensi-iltansa vuonna 1945 ja sen pääosissa ovat Betty Grable ja June Haver. Elokuva kertoo identtisistä kaksosista Yansci ”Jenny” Dollysta (alk. Deutch, 1892–1941; Grable) ja Rozsika ”Rosie” Dollysta (alk. Deutch, 1892–1970; Haver), joista tulee kuuluisia vaudeville-esiintyjiä ja tanssijoita Broadwaylla ja Euroopassa 1900-luvun alkuvuosina. John Payne näyttelee Harry Foxia (1882–1959).

John Larkin ja Marian Spitzer ovat laatineet käsikirjoituksen. 20th Century Fox tuotti elokuvan. *Dolly-sisarukset* on kuvattu Technicolor-menetelmällä.

*Dolly-sisarukset* sai kotimaan ensi-iltansa Chicagossa, Illinoisissa 5. lokakuuta vuonna 1945 ja New Yorkissa 14. marraskuuta. Suomessa musikaalidraama sai ensi-illan 17. helmikuuta vuonna 1950.

*Dolly-sisarukset* oli vuoden 1945 kaupallisesti menestyneimpiä elokuvia ja 20th Century Foxin toiseksi menestynein; elokuva tuotti 4,5 miljoonaa dollaria maailmanlaajuisesti, joista 3,9 miljoonaa Yhdysvalloissa. Grablen toinen vuoden 1945 elokuva, *[[Tanssiva Venus]]*, oli myös vuoden 1945 yksi suurimmista kassamagneeteista.

*Dolly-sisarukset* sai vuonna 1946 Oscar-ehdokkuuden parhaasta laulusta (”I Can’t Begin to Tell You”; James V. Monaco (musiikki) ja Mack Gordon (sanat)).

*Dolly-sisarukset* on julkaistu DVD:lle 13. kesäkuuta vuonna 2006 ja 27. helmikuuta vuonna 2007.

## Rooleissa

## Soundtrack
* ”Hungarian Dance No. 5”
* ”The Vamp”
* ”I Can’t Begin to Tell You”
* ”Give Me the Moonlight, Give Me the Girl”
* ”We Have Been Around”
* ”Carolina in the Morning”
* ”Don’t Be Too Old Fashioned (Old Fashioned Girl)”
* ”Powder, Lipstick and Rouge”
* ”I’m Always Chasing Rainbows”
* ”The Darktown Strutters’ Ball”
* ”Arrah Go On, I’m Gonna Go Back to Oregon”
* ”Mademoiselle from Armentieres”
* ”Oh! Frenchy”
* ”Pack Up Your Troubles in Your Old Kit Bag”
* ”The Sidewalks of New York”

## Lähteet

## Aiheesta muualla
*
Aaron Tenkanen

**Aaron Justinus Tenkanen** (13. huhtikuuta 1880 Pyhäjärvi Vpl – 26. tammikuuta 1963 Keuruu) oli suomalainen urkuri ja säveltäjä.

Tenkanen syntyi pappilan torpparin poikana ja opiskeli urkujen soittoa Helsingin lukkari-urkurikoulussa 1898–1901. Sen jälkeen hän suoritti vielä jatkotutkinnot Oskar Merikannolle (urut) ja Emmy Achténille (laulu). Abraham Ojanperältä hän sai vuonna 1906 todistuksen jatko-opinnoista soolo- ja kirkkolaulun alalla.

Vpl Pyhäjärven kanttori-urkurina Tenkanen toimi 1901–1906, Kotkan Työväenteatterin johtajana ja perustamansa orkesterin kapellimestarina 1906–1907. Muutettuaan sitten Helsinkiin hän toimi lomittavana urkurina pääasiassa Johanneksen kirkossa, Oskar Merikannon sijaisena. Hänen johdollaan Tenkanen suoritti vielä jatko-opintoja 1911–1912. 

Vuosina 1905–1906 Tenkanen oli julkaissut sotilaskapellimestari Alexei Apostolin kustantamana kaksi vihkoa sekakuorolauluja, sen jälkeen kuusi soololaulua pianon säestyksellä. Vuonna 1912 Tenkanen julkaisi lähinnä kanttorien jumalanpalveluskäyttöön teoksen ”50 koraalialkusoittoa” (virsikirjaan) jatkaen kokoelmalla kuorolauluja ja sarjalla ”Kuvitelmia pianolle”.

1930–1950-luvuilla Tenkanen sävelsi laulumusiikin ohella Aleksis Kiven näytelmiin perustuvat oopperat Lea (valmistui noin 1931), Karkurit (noin 1946, ei julkistettu) ja Laillinen kihlaus (1956, esitetty vain alkusoitto), joiden libretot hän myös laati Kiven tekstejä vain hienovaraisesti lyhentäen ja muokaten. Lean  kantaesityksen järjesti Viipurin Musiikkiopisto muutamien viipurilaisten taiteilijoiden avustuksella Kaupunginteatterin näyttämöllä 16. huhtikuuta 1934. Pääosissa lauloivat Heikki Tuominen, baritoni ja Karin Englund, sopraano. Ooppera sai suopean vastaanoton erityisesti laulumusiikin ja libreton sanoituksen ansiosta. Sävellystyyli oli polyfoninen lukuun ottamatta myrskykohtausta, jonka partituurissa Tenkanen kokeili ns. varhaisaleatorista notaatiota. 

Suomalaisen oopperan kantaesitystä Viipurissa pidettiin merkittävänä kulttuuritapauksena – olihan edellisestä kantaesityksestä (Oskar Merikannon Pohjan neiti) kulunut jo 26 vuotta.

Vuosina 1939–1941 Tenkanen toimi v.a. kanttoriurkurina Multialla, Ähtärissä, Säynätsalossa ja Valkeakoskella. Hän antoi myös aikanaan yksityisopetusta ja lukuisia piano- ja urkukonsertteja sekä toimi pianistina muun muassa Aino Acktén, Hanna Granfeltin ja Eino Rautavaaran laulukonserteissa. 

Pyhäjärvelle jäi hänen lähinnä liiketoimillaan rahoittamansa kaksikerroksinen huvila, josta osa oli tarkoitettu hoitokodiksi.

## Lähteet
*Hako, Pekka 2002: Suomalainen oopperamusiikki. Suomalaisen musiikin tiedotuskeskus, BTJ Kirjastopalvelu Oy.
*Helsingin yliopiston ja Sibelius-Akatemian kirjastot: sävellyskäsikirjoitukset/Aron Justinus Tenkanen.
*Viipurilaiset sanomalehdet Karjala ja Maakansa ooppera Lean esitysviikolla.
*Tenkanen, Olli: Säveltäjä Aaron Tenkanen. Kirjoitus teoksessa Tenkanen – Tengén suku 1688 – 1992, toim. Arto Tenkanen. Julk. Tenkanen – Tengén sukuseura 1992.
*Tenkanen - Tengén sukuseuran sivusto.
Jaana Sieviläinen

** Jaana Susanna Sieviläinen** (o.s. Kontturi, s. 18. elokuuta 1982 Rauma) on suomalainen pituushyppääjä, joka edustaa Joensuun Katajaa. Häntä valmentaa Jarkko Salminen.

Pituushypyssä Sieviläisen ennätys on 644&nbsp;cm. Hän on saavuttanut Kalevan kisoissa kultaa 2012 sekä pronssia 2013 ja 2014. Sisäratojen SM-kilpailuissa hän on saavuttanut kultaa 2006, hopeaa 2013 ja pronssia 2014. 

## Lähteet
*
Paul Van Halteren

**Paul Van Halteren** (23. heinäkuuta 1898 &ndash; 4. tammikuuta 1949) oli belgialainen kilpapurjehtija. Hän kilpaili Pariisin olympialaisissa 1924 maansa *Antwerpia V* -venekunnassa 8mR-luokassa, jossa joukkue sijoittui neljänneksi. 

## Lähteet

* Van Halterenin profiili sports-reference.com -sivustolla   

### Viitteet
Tatjana Arntgolts

**Tatjana Arntgolts** (, s. 18. maaliskuuta 1982, Kaliningrad) on venäläinen näyttelijä. 
Hän on esiintynyt kymmenissä eri venäläisissä tv-ohjelmissa ja elokuvissa, ja on täten yksi Venäjän tunnetuimpia naisnäyttelijöitä. 

Hänellä on Olga-kaksoissisko, joka on myös tunnettu näyttelijä Venäjällä. He yhdessä opiskelivat näyttelemistä Moskovassa teatterikorkeakoulussa. Siskokset muuttivat Moskovaan 14-vuotiaina.

Vuonna 1999 teki hän ensiesiintymisensä nuorisodraamasarjassa *Prostie isinty*, jossa hän esitti Katja Trofimovaa.

Arntgolts on naimisissa näyttelijän Ivan Zhidkov kanssa. Hän sai tyttären vuonna 2009.
Taylorin raportti

**Taylorin raportti**, virallisesti *Hillsborough Stadium Disaster Inquiry report*, on lordi Taylorin johtaman työryhmän tekemä selvitys vuonna 1989 tapahtuneen Hillsborough’n onnettomuuden syistä. Onnettomuudessa kuoli 96 Liverpoolin kannattajaa FA Cupin välieräottelussa Sheffieldissä. Raportin suositusten vuoksi kaikki Englannin ja Skotlannin kahden ylimmän sarjaportaan seurat joutuivat uusimaan stadioneitaan.

Alustava raportti julkaistiin elokuussa 1989. Sen mukaan pääsyyt onnettomuuteen olivat poliisin toiminta sekä kaupunginvaltuuston ja Sheffield Wednesdayn välinpitämättömyys. Raportti totesi Ison-Britannian stadionit erittäin vaarallisiksi ja suositteli 28 välitöntä toimenpidettä. Lopullinen raportti valmistui tammikuussa 1990 ja siinä Taylor suositteli muun muassa että stadionit muutetaan pelkästään istuimin varustetuiksi, stadioneille vaaditaan turvallisuussertifikaatti ja poliisien ja seurojen välistä kommunikaatiota parannetaan. Kaikkien kahden ylimmän sarjaportaan seurojen tuli noudattaa suosituksia elokuuhun 1994 mennessä.

Suositusten vuoksi valtaosa seuroista joutui remontoimaan tai rakentamaan uudestaan stadioninsa. Vuoteen 1999 mennessä seurojen arvioitiin käyttäneen noin 560 miljoonaa puntaa raporttiin liittyviin projekteihin.

Raportin perusteella syyttäjävirasto päätti vuonna 1991, ettei ketään tule asettaa syytteeseen tapahtuneesta. Hillsborough'n katastrofissa surmansa saaneiden omaiset ja kaaoksesta hengissä selvinneet eivät pitäneet tapahtunutta onnettomuutena, vaan rikoksena, joka heidän mielestään johtui nimenomaan viranomaisten toiminnasta. Heidän vaatimuksestaan ja pitkän oikeustaistelun jälkeen jalkapallokatastrofi otettiin uudelleen tutkittavaksi vuonna 2009. Taylorin raportin perusteella tehdyt oikeudelliset päätökset mitätöitiin vuonna 2012. Uusien tutkimusten tulosten nojalla nostettiin vuonna 2017 syytteet kuolemantuottamuksesta katastrofin aikana turvallisuudesta vastannutta Etelä-Yorkshiren poliisipäällikköä vastaan. Marraskuussa 2019 päättyneessä oikeudenkäynnissä hänet jätettiin kuitenkin tuomitsematta.  
## Lähteet
Arttu Pajulahti

**Arttu Juhani Pajulahti** (o.s. **Halmela**, s. 25. syyskuuta 1991 Karvia) on suomalainen pituushyppääjä ja pikajuoksija. Häntä valmentaa Suren Ghazaryan ja hän edustaa Viipurin Urheilijoita. Aiemmin Pajulahti on edustanut Honkajoen Seudun Urheilijoita ja Karvian Kiriä.

Hän otti vaimonsa Silla Pajulahden sukunimen avioiduttuaan syksyllä 2016.

Vuonna 2012 Pajulahti sijoittui Norjan Ullensakerin 22-vuotiaiden Pohjoismaiden mestaruuskisoissa hopealle pituushypyssä tuloksella 761 cm ja pronssille 4&nbsp;×&nbsp;100 metrin viestissä. Hän osallistui vuosien 2013 ja 2014 Suomi–Ruotsi-maaotteluun pituushypyssä sijoittuen molemmilla kerroilla toiseksi.

Hän karsiutui pituushypyn loppukilpailusta Tampereen alle 23-vuotiaiden EM-kilpailuissa 2013.

Kuopion Kalevan kisoissa 2014 Pajulahti sai pituushypyn SM-hopeaa tuloksella 779 cm. Seinäjoen Kalevan kisoissa 2017 hän sai myös hopeaa tuloksella 788 cm. Sisäratojen SM-kilpailuissa Pajulahti sai pronssia 2014, 2015 ja 2016.

Pajulahti edusti Suomea vuoden 2017 MM-kilpailuissa Lontoossa. Kisoissa hän jäi karsintaan tuloksella 749 cm.

Pajulahden ennätys pituushypyssä on 810&nbsp;cm (7.7.2017) ja 100 metrin juoksussa 10,62&nbsp;s (13.6.2013).

## Lähteet

## Aiheesta muualla
*
Horst Niehaus

**Horst Niehaus** (s. 23. heinäkuuta 1968) on costaricalainen entinen uimari. Hän kuului yhdysvaltalaisen Oregonin osavaltionyliopiston urheilujoukkue Beaversiin.

Niehaus osallistui Soulin olympialaisissa 1988 kolmelle matkalle. Hän oli 200 metrin sekauinnissa 44. tilalla, 100 metrin selkäuinnissa jaetulla sijalla 42. ja ylsi 34. sijalle 200 metrin selkäuinnissa. Myös Horstin sisko Sigrid ui samoissa olympiakisoissa.

## Lähteet
HMS Waveney (K248)

**HMS Waveney** (viirinumero K248) oli Britannian kuninkaallisen laivaston vuonna 1942 palvelukseenotettu River-luokan fregatti toisessa maailmansodassa.

## Valmistus

Alus tilattiin 15. maaliskuuta 1941 hätäohjelmassa Smiths Dock Companyltä Middlesboroughista, missä köli laskettiin 8. lokakuuta 1941. Se laskettiin vesille 30. huhtikuuta 1942 ja otettiin palvelukseen vielä samana vuonna 16. syyskuuta.

## Palvelus
Japanin antauduttua alus viipyi muutaman viikon Saigonissa ennen paluutaan Singaporeen. Vapauduttuaan Itä-Intian asemalta se määrättiin reserviin. Saavuttuaan Britteinsaarille alus poistettiin palveluksesta ja sijoitettiin reserviin. Alus sijoitettiin poistolistalle ja myytiin 1957 BISCOlle. Romutus siirrettiin West of Scotland Shipbreaking Companylle. Alus saapui 9. marraskuuta 1957 hinattuna Trooniin romutettavaksi.

## Lähteet
*

### Viitteet
Epicloud

**Epicloud** on Devin Townsendin viidestoista ja viides The Devin Townsend Project -yhtyeen kanssa äänitetty albumi, joka julkaistiin 18. syyskuuta 2012.

Albumi julkaistiin Saksassa ja Norjassa 21. syyskuuta, sekä Suomessa ja Ruotsissa 26. syyskuuta 2012.

## Kappaleet

### CD 1
#
#
#
#
#
#
#
#
#
#
#
#
#
#

### CD 2
Levy sisältyy rajoitettuun painokseen.

#
#
#
#
#
#
#
#
#
#

Kokonaiskesto 47:44

## Kokoonpano
* Devin Townsend – kitarat, laulu, kosketinsoitin
* Anneke van Giersbergen – laulu
* Ryan Van Poederooyen – rummut
* Brian Waddell – basso
* Dave Young - kitarat, kosketinsoitin

## Arvostelut
* AllMusic 
* Imperiumi.net 
* Kaaoszine: 9/10
* 
* Soundi: 

## Lähteet

## Aiheesta muualla
* 
*
Dendit

**Dendit** ovat songhaikieliin kuuluvaa dendiä puhuva kansa Beninin pohjoisosassa sekä lähialueilla Nigerissä, Nigeriassa ja Togossa. Dendejä on noin 150&nbsp;000 henkeä.

Alkuperältään dendit ovat songhaikansaan sulautuneita mandelaisten kielten puhujia. Historiallisesti he ovat toimineet kauppiaina. Nykyään monet harjoittavat myös maanviljelyä. Uskonnoltaan dendit ovat etupäässä muslimeja.

Toinen samanniminen kansa asuu Keski-Afrikan tasavallassa.

## Lähteet
Konginkangas (taajama)

**Konginkangas** (tunnetaan myös **Konginkankaan kirkonkylänä**) on Äänekosken kaupungissa sijaitseva taajama. Se sijaitsee noin 25 kilometriä Äänekosken keskustaajamasta pohjoiseen, valtatien 4 varrella Keiteleen rannalla. Taajama oli aiemmin vuoden 1993 alussa lakkautetun Konginkankaan kunnan kuntakeskus. Vuoden 2022 lopussa taajaman alueella asukkaita oli 456 ja taajaman pinta-ala noin 1,37 neliökilometriä.

Taajamassa sijaitsee muun muassa vuosina 1864–1866 valmistunut Konginkankaan kirkko, joka on viimeisiä kansanrakentajien suunnittelemia kirkkoja Suomessa. Kirkon yhteydessä on vuonna 1956 avattu kotiseutumuseo. Taajaman palveluja ovat muun muassa vähittäistavarakauppa, ravintola Killinki, kirjasto, hautaustoimisto sekä Konginkankaan paloasema. 

Taajamassa sijaitsevan Kansakoulutien varressa on kolme kansakoulua eri aikakausilta. Konginkankaan kirkonkylän puukoulu eli ”uusi kansakoulu” valmistui 1936. Samalla tontilla sijaitsevat nuorisotalo Vaparina toimiva vanha puukoulu vuodelta 1890 sekä päiväkotina toimiva matala tiilinen koulurakennus 1970-luvun alkupuolelta ja 2007 valmistunut uusi ala-aste. Konginkankaan koululaitos on Keski-Suomen vanhin, sillä se on perustettu 1867.

Konginkankaalla toimii vuonna 2008 rekisteröity kyläyhdistys, joka toimii koko vanhan Konginkankaan alueen edustajana ja puolestapuhujana.

Kirkonkylän läpi kulkee tieyhteys seututie 637, joka kulkee Sumiaisten ja Laukaan kautta Jyväskylään. Tietä kutsutaan niin sanotusti "Vihreäksi väyläksi".

Konginkangas valittiin vuonna 2011 Keski-Suomen Vuoden kyläksi.

Vuonna 2004 taajaman kohdalla valtatiellä 4 tapahtui Suomen historian vakavin tieliikenneonnettomuus, jossa kuoli 23 ja loukkaantui 14 ihmistä.

## Lähteet
Sigrid Niehaus

**Sigrid Niehaus** (s. 29. joulukuuta 1964) on costaricalainen entinen uimari. 

Niehaus osallistui Soulin olympialaisissa 1988 kolmelle matkalle. Hän oli 200 metrin rintauinnissa 38., sijoittui 100 metrin matkalla 35:nneksi samalla uintityylillä ja kuului myös maansa 4 × 100 metrin sekaviestijoukkueeseen, joka oli 15. nopein. Myös Sigridin veli Horst ui samoissa olympiakisoissa.

## Lähteet

* Niehausin profiili sports-reference.com -sivustolla   

### Viitteet
Jan Bonga

**Jan Bonga** (s. 23. heinäkuuta 1964) on sveitsiläinen entinen kilpapurjehtija. Hän kilpaili purjelaudalla Soulin olympialaisissa 1988, joissa hän sijoittui yhdeksänneksi. 

## Lähteet

* Bongan profiili sports-reference.com -sivustolla
Jed Simon

**Jed Simon** (s. 27. helmikuuta 1964) on kanadalainen muusikko. Hän on soittanut lukuisissa metalliyhtyeissä, joihin lukeutuvat muun muassa Front Line Assembly, Strapping Young Lad, Zimmers Hole ja TENET.

## Diskografia
**Strapping Young Lad**
* 
* 
* 
* 
* 
* 
* 
* 

**Devin Townsend**
* 
*  

**TENET**
* 
* 

**Zimmers Hole**
* 
* 
* 

## Aiheesta muualla
* 
*
Medusan perintö

**Medusan perintö** (*The Bourne Legacy*) on vuonna 2012 ensi-iltansa saanut yhdysvaltalainen toimintaelokuva. Se on neljäs Robert Ludlumin *Bourne*-kirjasarjaan perustuva elokuva, mutta aiemmista *Bourne*-elokuvista poiketen elokuvan päähahmona ei ole Matt Damonin esittämä Jason Bourne vaan CIA:n agentti Aaron Cross, jota näyttelee Jeremy Renner.

## Juoni
CIA:n agentti Aaron Cross (Jeremy Renner) ja muut hänen osastonsa jäsenet joutuvat kamppailemaan Jason Bournen *[[Medusan sinetti]]* -elokuvan tekojen seuraamusten kanssa.

## Näyttelijät

## Tuotanto

George Nolfi, joka kirjoitti käsikirjoituksen *[[Medusan sinetti]]* -elokuvaan, oli tarkoitus käsikirjoittaa myös neljäs elokuva liittyen Robert Ludlumin romaaniin. Matt Damon liitettiin myös mukaan hankkeeseen alusta alkaen. Julia Stilesia samoin kuin Joan Allenia pyydettiin liittymään projektiin tässä vaiheessa. Sitten hanke yhtäkkiä peruttiin. Paul Greengrassia ehdotettiin palaamaan ohjaajaksi, mutta 30. marraskuuta 2009 hän sanoi, että hän ei ohjaa sitä. Matt Damon sanoi myöhemmin, että hän ei tekisi elokuvaa ilman Greengrassia.

9. kesäkuuta 2010 ilmoitettiin, että Tony Gilroy käsikirjoittaa *Bourne Legacyn* ja 11. lokakuuta 2010 Gilroy vahvistettiin elokuvan ohjaajaksi. Samalla ilmoitettiin, että Jason Bourne ei tule olemaan elokuvassa mukana kuin ainoastaan elokuvan nimessä.

Useita kohtauksia kuvattiin Manilassa sekä ympäri Filippiinejä. Kuvauspaikkoja olivat muun muassa Navotasin kalasatama, Marikinan tori, Jones bridge, Ramon Magsaysay Boulevard ja Ayala Avenue. Osa kohtauksista kuvattiin Puerto Princesan maanalaisella joella ja El Nidossa Palawanissa. Kohtauksissa käytettiin useita metroasemia ja niiden lähialueita Etelä-Korean pääkaupungissa Soulissa.

## Markkinointi

*Medusan perinnön* ensimmäinen teaser-trailer julkaistiin 9. helmikuuta 2012 ja toinen traileri julkaistiin 31. toukokuuta 2012. Elokuvan Aasian-ensi-ilta oli Manilassa Filippiineillä 5. elokuuta 2012, viisi päivää ennen Pohjois-Amerikan ensi-iltaa. Suomen ensi-ilta oli 21. syyskuuta 2012.

## Soundtrack
Soundtrack, jonka on säveltänyt James Newton Howard, julkaistiin 31. heinäkuuta 2012.

## Lähteet

## Aiheesta muualla
*
Wild Ones

**Wild Ones** on rap-artisti Flo Ridan neljäs studioalbumi. 

## Kappaleet
#
#
#
#
#
#
#
#

### Bonuskappaleet
#
#
#
#

## Arviot
* Allmusic: 
* Entertainment Weekly: C–
* Los Angeles Times: 

## Lähteet

## Aiheesta muualla
* Wild Ones discogs.com -sivustolla
Heartless

**Heartless** tarkoittaa seuraavia asioita:

## Elokuvat
* *[[Heartless (vuoden 1997 elokuva)|Heartless]]*, yhdysvaltalainen televisioelokuva vuodelta 1997
* *[[Heartless (brittiläinen televisioelokuva)|Heartless]]*, brittiläinen televisioelokuva vuodelta 2005
* *[[Lethal Seduction]]* (myös nimellä *Heartless*), yhdysvaltalainen televisioelokuva vuodelta 2005
* *[[Heartless (elokuva)|Heartless]]*, brittiläinen elokuva vuodelta 2009

## Kirjallisuus
* *[[Heartless (Gail Carrigerin romaani)|Heartless]]*, Gail Carrigerin romaani
* *[[Heartless (Sara Shepardin romaani)|Heartless]]*, Sara Shepardin romaani

## Musiikki
* ”Heartless”, Heartin kappale
* ”Heartless”, Kanye Westin kappale.
Tyräruoho

**Tyräruoho** eli **ketotyräruoho** (*Herniaria glabra*) on kohokkikasveihin kuuluva ruohovartinen kasvi.

## Ulkonäkö ja koko

Ketotyräruoho on yksivuotinen tai lyhytikäinen monivuotinen kasvi. Sen 5–10 cm pitkät karvaiset varret kasvavat maanmyötäisesti. Lehdet ovat ruodittomia, pieniä ja muodoltaan soikeanpuikeita. Alemmat lehdet ovat vastakkain, ylempänä toinen lehdistä on surkastanut. Lehtien korvakkeet ovat kalvomaisia, pieniä, erikokoisia ja ripsilaitaisia. Kukinnot ovat palleromaisia ja sijaitsevat lyhyissä hankahaaroissa. Väriltään kellanvihreät kukat ovat pieniä ja ovat 4–15 kukan sykeröinä. Terälehdet ovat suomumaisia ja lyhyitä, verholehdet ovat 0,5–0,7 mm pitkiä. Tyräruoho kukkii Suomessa heinä-elokuussa. Hedelmä on munamainen, verhiönpituinen pähkylä. Hedelmät kehittyvät ilmeisesti itsepölytyksen seurauksena.

## Levinneisyys
Ketotyräruohoa tavataan Euroopassa mantereen etelä-, itä- ja keskiosissa. Levinneisyysalueen pohjoisraja kulkee Tanskassa, Etelä-Ruotsissa, Baltiassa ja Keski-Venäjällä. Satunnaisemmin lajia kasvaa myös Britteinsaarilla Skotlantia myöten, Etelä-Norjassa sekä Keski- ja Pohjois-Ruotsissa ja -Suomessa. Levinneisyysalue jatkuu Venäjän puolella Etelä-Siperiaan ja Keski-Aasiaan. Ketotyräruohoa kasvaa myös paikoin Kaukasuksen alueella, Iranissa, Lähi-idässä, Turkissa ja Pohjois-Afrikassa. Pohjois- ja Etelä-Amerikassa se on harvinainen tulokaslaji.

Suomessa ketotyräruoho on vakinaistunut uustulokas. Sitä tavataan paikoitellen Etelä-Suomessa sekä pohjoisempana Pohjanlahden satamakaupungeissa. Pohjoisimmat havainnot ovat Käsivarren Lapista.

## Elinympäristö
Ketotyräruoho kasvaa kuivilla hiekkakentillä, hiekkaisilla mäenrinteillä, nummilla, joutomailla, hiekkakuopissa ja tien- ja radanvarsilla. 

## Käyttö
Nimensä mukaisesti tyräruohoa on aikaisemmin käytetty lääkkeenä tyrää vastaan.

## Lähteet
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Helsinki 2005.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
* Suomen Lajitietokeskus: Ketotyräruoho (''Herniaria glabra'')
* Kasviatlas 2020: Ketotyräruohon (''Herniaria glabra'') levinneisyys Suomessa.
* Pohjolan kasvien pauloissa: ''Herniaria glabra'' – ketotyräruoho
Orange (elokuva)

**Orange** () on vuonna 2010 ilmestynyt, Bhaskarin käsikirjoittama ja ohjaama telugunkielinen elokuva, jonka pääosia esittävät Ram Charan, Genelia D’Souza ja Shazahn Padamsee. Elokuvan on tuottanut Nagendra Babu.

## Juoni

Ram (Ram Charan) on nuori graffititaiteilija, joka ei usko ikuiseen rakkauteen. Eräänä päivänä Ram ja hänen koulukaverinsa Jaanu (Genelia D’Souza) rakastuvat toisiinsa ensisilmäyksellä, mutta Jaanu haluaa Ramin lupaavan rakastaa häntä ikuisesti. Tästä seuraa ideologioiden kamppailu, jota loput elokuvasta käsittelee.

## Rooleissa

## Musiikki
Elokuvan musiikin on säveltänyt Harris Jayaraj. Soundtrack julkaistiin 26. lokakuuta 2010.

# 
# 
# 
# 
# 
# 
# 

## Lähteet

## Aiheesta muualla
*
Caroline Sunshine

**Caroline Sunshine** (s. 5. syyskuuta 1995)  on yhdysvaltalainen näyttelijä ja tanssija. Hänet tunnetaan todennäköisesti parhaiten Disney Channelin ohjelmasta *[[Shake It Up]]*, jossa hän esittää Tinka Hessenhefferiä. Hän on tehnyt myös roolin elokuvassa *[[Marmaduke]]*.

## Lähteet

### Viitteet

## Aiheesta muualla
*
Oulunkylän kirkko

**Oulunkylän kirkko** on Helsingin Oulunkylässä sijaitseva Oulunkylän seurakunnan pääkirkko. Arkkitehti Heikki Castrénin suunnittelema monitoimikirkko valmistui 1972. Kirkon julkisivut ovat ruskeaa tiiltä.

Vuodesta 1919 aina uuden kirkon valmistumiseen saakka oulunkyläläisiä palveli pieni, alun perin rukoushuoneeksi rakennettu Oulunkylän vanha kirkko. Uuden kirkon myötä seurakunnan toimitilat monipuolistuivat, kirkkosalin lisäksi on muun muassa seurakuntasali keittiötiloineen ja musiikkihuone. Kiinteistössä on myös kirkkoherranvirasto.

Kirkon alttariseinällä on Pro Finlandia -kunniamerkillä palkitun kuvanveistäjän Raimo Heinon puuveistos nimeltään *Minä se olen*. Veistos kuvaa Jeesuksen vangitsemista Getsemanessa. Kirkossa on konserttiflyygelin ja cembalon lisäksi 32-äänikertaiset Kangasalan urkutehtaan valmistamat urut.

## Purkusuunnitelma
Vuonna 2022 kirkon täyttäessä 50 vuotta sen todettiin olevan elinkaarensa lopussa. Kuntokartoituksen mukaan kirkko vaatisi laajan peruskorjauksen tai se olisi korvattava uudisrakennuksella. Oulunkylän seurakuntaneuvosto päätti, että kirkosta luovutaan vuoden 2025 loppuun mennessä, jolloin Helsingin kaupungin kanssa tehty tontin vuokrasopimus päättyy. Sen jälkeen seudun jumalanpalvelukset pidetään Oulunkylän puukirkossa, vaikka sinne mahtuu vain satakunta ihmistä, eikä siellä voi järjestää suuria yhteislaulutilaisuuksia, isoja konsertteja eikä yhteisöruokailuja.

Purkaminen ainakin lykkääntyy, sillä Museovirasto on kielteisellä kannalla. Helsingin kaupunkiympäristön ympäristö- ja lupajaosto palautti purkuluvan uudelleen valmisteluun, ja korjaamisedellytyksiä pitää tutkia edelleen.

Kirkossa pidetään myös ulkopuolisten järjestämää toimintaa. Kirkkosalissa järjestään konsertteja, ja se on vieressä sijaitsevan koulun juhlapaikka ja tiloissa pidetään alakoululaisten iltapäiväkerhoa.

## Lähteet

## Aiheesta muualla
The Breeders

**The Breeders** on yhdysvaltalainen alternative rock -yhtye, joka perustettiin Bostonissa vuonna 1990. Yhtyeen kokoonpano on muuttunut useasti ja Kim Deal on yhtyeen ainoa alkuperäinen jäsen. Ensimmäinen albumi *Pod* (1990) ei ollut kaupallinen menestys, mutta se sai laajaa kriittistä suosiota. Breedersin menestynein albumi on vuonna 1993 julkaistu *Last Splash*, joka tunnetaan parhaiten hitistään "Cannonball". 

## Diskografia
### Albumit ja EP:t
**[[Pod (The Breeders albumi)|Pod]]* (1990)
**[[Safari (EP)|Safari]]* EP (1992)
**[[Last Splash]]* (1993)
**[[Head to Toe (EP)|Head to Toe]] EP (1994)
**Title TK* (2002)
**Mountain Battles* (2008)
**Fate to Fatal* EP (2009)
**All Nerve* (2018)

===Livealbumit===
**Live in Stockholm 1994'' (1994)
Eldorado (tavaramerkki)

**Eldorado** on Tuko Logisticsin kehittämä ja nykyisin Wihuri Oy:n Aarnio Metron ylläpitämä niin sanottu kaupan oma merkki. Eldorado-tuotteita myyvät muun muassa M-ketju ja pienemmät ketjuihin kuulumattomat myymälät. Aiemmin Eldorado-tuotteita ovat myyneet myös Stockmann, Spar, T-kauppa, Wihurin Ruokavarasto, Tarmo, Sesto ja Etujätti sekä Suomen Lähikaupan Siwa, Valintatalo ja Euromarket. Eldorado on käytössä edullisena elintarvikemerkkinä myös Ruotsissa Axfoodin ja Norjassa NorgesGruppenin kauppaketjuissa.

## Tuotteet

Eldorado-päivittäistavarasarjaan kuuluu tuotteita miltei kaikista elintarvikeryhmistä, mukaan lukien tuoreet kasvikset, hedelmät, marjat ja leivontatuotteet, sekä kosmetiikkatuotteita, siivous- ja ruoanlaittovälineitä ja -tarvikkeita sekä kattaustarvikkeita.

Eldorado-tuotteet ovat niin kuluttajille kuin suurkeittiöihin suunnattu tuotesarja. Eldorado-valikoimassa oli vuoden 2012 puolivälissä noin 500 tuotetta. Tuko Logistics kertoo kaikkien tuotteiden käyvän läpi tarkat laatutarkastukset sekä valmistusmaassaan että Suomessa. Laaduntarkkailuun käytetään puolueettomia Euroopan unionissa hyväksyttyjä laboratorioita Suomessa, Pohjoismaissa ja muualla Euroopassa.

## Kritiikkiä

Finnwatch julkaisi tammikuussa 2013 kauppojen omien merkkien vastuullisuutta koskevan raportin, jonka osana selvisi Eldorado-ananasmehuun käytettyä ananasmehutiivistettä valmistaneen thaimaalaistehtaan syyllistyneen vakaviin ihmisoikeusloukkauksiin. Ongelmia löytyi myös Eldorado-tuotemerkillä myydyistä tonnikalatuotteista.

Vuonna 2009 Tuko Logistics joutui vetämään markkinoilta erän Eldorado vadelma- ja sekahilloa mahdollisten muovinpalojen takia sekä Eldorado-maapähkinänsydämiä liian hometoksiinipitoisuuden takia.

## Arvioita

Vuonna 2007 Eldorado-pizzapohja voitti Yle TV1:n Kuningaskuluttaja-ohjelman "kolmen kovan testin". Vuonna 2010 Eldorado-kalapuikot tulivat samassa testissä toiseksi.

## Lähteet

## Aiheesta muualla
* Eldoradon kotisivut